Apan, sama sa kasagaran nga kaso sa Polish electoral monarchy, ang resulta kusog nga gisupak sa mga "losers" ug sa hakog ug gahi nga mga taga-Poland nga mga noble nga misuporta kang Maximilian III, Archduke sa Austria. Sa pagkadungog sa iyang pagka-elihido si Haring Sigismund nakagawas sa mga kamot sa mga Protestante sa Sweden ug mibarog sa Polandia sa Oktubre 7. Siya dihadiha miuyon sa pagbiya sa ubay-ubayng harianong mga pribilehiyo ngadto sa "Sejm" (parlamento) sa Komonwelt sa paglaom nga makadaog sa pipila sa iyang mga kaaway ug maghusay sa gihisgutan nga eleksiyon. Ang Lesser Prussian Treasurer nga si Jan Dulski nagpahayag kaniya nga hari alang sa Crown Marshal nga si Andrzej Opaliński. Sa Disyembre 27, siya gikoronahan sa Wawel Cathedral sa Kraków. Morag ang isyu kon kinsa ang mahimong Hari sa Polandia nasulbad na sa dihang si Maximilian III misulong sa ulohan sa iyang kasundalohan aron sa pag-angkon sa iyang korona. Ang mga away wala molungtad sa dugay nga panahon sa diha nga Hetman Jan Zamoyski sa ulohan sa usa ka Polish nga kasundalohan nga maunongon ngadto sa Hari Sigismund nahimamat ug malampuson nga napildi ang Austrian nga mga tropa sa Battle sa Byczyna
ug gikuha si Maximilian III ingong bihag sa gubat. Apan, sa hangyo ni Papa Sixtus V, gibuhian ni Haring Sigismund III si Maximilian nga misurender sa iyang pag-angkon sa Polish Commonwealth niadtong 1589. Si Haring Sigismund naningkamot usab sa pagpadayon sa pakigdait uban sa iyang gamhanang silingan pinaagi sa pagminyo kang Archduchess Anna sa Austria niadtong 1592. Kanunay siyang nagtinguha nga makigkauban sa Katolikong Austria batok sa Protestante nga mga puwersa nga nagbungkag sa Kakristiyanohan.